
i  O  R  A  T  I  O 


i  laudes  earum  rerum ,  quibus  dein¬ 
ceps  me  praepofitum  voluerunt 
Patriae,  &  Academiae  Patres  Illufi 
triffimi,  hac  praelufione  diligenter 
commemorare  vellem ,  fi  in  iis  u- 
tilitatis ,  8c  dignitatis  longe  plurimum  ineffe  affir¬ 
mare  ,  &  magnificis ,  exquificisque  verbis  probare 
ingrederer ,  etfi  a  veteri ,  Sc  communi  confuetu- 
dine  non  multum  recederem ,  vereor  tamen ,  ut 
me  dicentem  minus  diligenter  jam  de  principio 
attenderetis  non  modo  ,  ffid  antequam  Termo¬ 
nem  ad  finem  perduxero ,  pene  exploderetis. 
Facit  enim  illa  ipla  confuetudo,  &  promilcua 
fere  cujulcunque  dilciplinae  laudatio  &  exaggera¬ 
tio  ,  ut,  quo  magis  fplendidis  ad  probandum 
argumentis  ,  &  gravibus  ad  movendum  verbis 
laudantis  oratio  fuerit  ornata  ,  &  perpolita,  eo 
minus  apud  circumfulam  multitudinem  habeat 
auctoritatis ,  quae  fibi  perfuadet,  vel  non  omni¬ 
no  ex  animi  lententia  ita  eum  loqui ,  led  quod 
eam  dilciplinam  exornandam  fibi  ffiralerit ,  vel 
fuae,  quam  profitetur ,  artis  amore  dudtum ,  cor- 
rafis  undique  argumentis  omnes  ingenii ,  &  di- 

cendi  vires  contulide ,  ut  &  ejus  dignitatem  ma¬ 
ximo  opere  commendaret  ,  &  de  iplum  ,  cjui 
eam  poffideat  ,  &  traditurus  fit  ,  alicujus  mo¬ 
menti  effe  omnium  animis  perfuaderet.  Quae 
licet  mihi ,  de  apta  primae  hujus  meae  concio¬ 
nis  materie  dilpicienti ,  aliquem  injicerent  Icru- 
pulum ,  ac  dubitationem ,  excitandum  tamen  in 
difcere  cupientium  animis  rei  anatomicae  ftu~ 
dium ,  cujus  cura  prae  caeteris  mihi  eft  deman¬ 
data  ,  admonendosque  eos  exiftimavi ,  quan¬ 
tum  diligens,  &  accurata  ejus  pertradtio  momen¬ 
ti  habeat  ad  Medicinam  redte,  perfiedteque  di- 
fcendam  ,  &  exercendam.  Cum  enim  credam  , 
efle  eam  princeps  &  firmiffimum  Medicinae  to¬ 
tius  fundamentum ,  eo  ,  quod  lola  ad  vitam  fa- 
nitatemque  ,  &  quamcunque  corporis  humani 
adtionem  fimpliciffimam  vere ,  &  ex  fuis  caufisco- 
gnofcendam  argumenta  luppeditet ,  laborem  haud 
inutilem  prorfus ,  nec  ab  eo  munere ,  quod  ho¬ 
die  aufpicor  ,  alienum  fufcepturus  mihi  videor, 
fi  non  communibus,  &  tralatitiis  illis  laudibus 
eam  onerem  ,  led  ipla  re  demonftrare  annitar  , 
quid  ad  detegendam  in  lapientia  medica  verita¬ 
tem  ,  qua  ,  uti  in  cceteris  omnibus  ,  fic  in  hac 
praefertim,  nihil  debet  efle  optatius,  femper  va¬ 
luerit 

luerit  humani  corporis  fabricae  cognitio.  Quan- 
quam  haud  diffitear  majori  dbrte  cum  applauffi , 
{altem  confidentius ,  hac  me  opera  efTe  perfun¬ 
cturum  ,  fi  pro  iis  tantum  foret  difputandum  , 
qui  in  hifce  ftudiis  ffint  verfati  ,  idque  non  or¬ 
nate  adeo,  quam  plane,  &  {impliciter*  Nunc 
vero,  quum  ita  evenerit ,  ut  &  omnium  in  hac 
celebritate  animos ,  quos  varia  deleCtant  ftudia , 
mea  oratione  demulcere  debeam  ,  &  tenere  ,  8c 
meae  in  dicendo  tenuitatis  fim  nimium  conffiius , 
omnem  A.  H.  in  Veftra  benevolentia  fpem  ha¬ 
beo  repofitam ,  fimul  mihi  blandiens  fore ,  ut 
animum, Veftra  praefentia,&  inufitato  hoc  fpe- 
Ctaculo  infigniter  commotum ,  &  perturbatum  fi- 
lentio,  &  vultuum  (erenitate  fitis  confirmaturi. 
Quare,  dum  prodentem  in  Medicis  errores  Ana- 
tomen  brevi  termone  Vobis  depingo  ,  pauxilli 
temporis  attentionem  mihi  ne  denegetis,  etiam 
atque  etiam  rogo. 

Duas  in  tradenda ,  &  fa&itanda  Medicina ,  in¬ 
ter  fe  maxime  diverfas ,  omnium  aetatum  Medi¬ 
cos  celebratiflimos  vias  tenuifte  legimus.  Hi  enim 
jn  folo  ufu,  &  experientia  totam  hanc  dilcipli - 
nam  ponentes  ,  nihil  ad  eam  pertinere  exiftima- 
runt  Anatpmen ,  &  Philofophiam ,  omniaque  ex 

his  elicita  ratiocinia  ,  fruflraque  in  cognofcen- 
dis  vitae  fanitatisque  &  continentibus  morborum 
cauflis  operam  multam  confumi ,  quum  his  o- 
mnibus  commode  carere  poflit  falutaris  profef- 
fio  ,  fufficiatque  Medico  ,  morbum  fimpliciter 
cognovifle  ex  cauflis  evidentibus ,  praegreffis ,  & 
praelentibus  propriisque  ipfl  fymptomatibus  ; 
tumque  oppofitum  ei  medicamentum  perfpexif- 
fe ;  ad  quae  non  fabricae  corporis  cognitio ,  non 
intellecta  penitus  morbi  natura ,  nec  fubtile  ra¬ 
tiocinium  ,  quidquam  juvent ,  fed  fola  tantum 
experientia  ,  &  experimentorum  requiratur  no¬ 
titia;  atque  adeo  firma,  folaque  totius  artis  fun¬ 
damenta  efle  lingularia  oblervata  eorum  ,  quae 
in  quolibet  morbo  juvare,  vel  fortuitus  cafus  in¬ 
dicaverit  ,  vel  induftria  ,  periculum  faciundo , 
detexerit,  vel  Sc  ipfa  fibi  commifla  ,  nec  tur¬ 
bata,  natura  fuerit  operata.  Haec  vero  diligen¬ 
ter  notata  in  fimilibus  cafibus  iterando  ,  aut  eo¬ 
rum  forte  defedtu  ejusdem  generis  alia  fubfti- 
tuendo  ,  totam  abfolvi  Medicinam.  Ilii  vero  , 
ut  morbus  legitime  Sc  certius-  curari  pofiit ,  ma¬ 
xime  interefle  profefli  funt ,  ut  non  modo  ex 
evidentibus  cauflis ,  pi  aefentibusque  phaenomenis, 
Gc  cognofcatur ,  fed  ut  inprimis  indoles  ejus  , 

cauflaeque ,  uti  vocant ,  proximae ,  penitiffime  ha¬ 
beantur  perfpedae :  has  enim  folas  indicare  Me¬ 
dico  ,  quid  agere  debeat ,  &  quibus  ad  morbum 
profligandam  indigeat  auxiliis. 

In  qua  fententiarum  ingenti  difcrepantia , 
quum  rationales  didti  Medici  jure  fummo  glo- 
rientur  ,  tantum  le  Empiricis  ,  non  modo  vul¬ 
garibus  illis,  led  etiam  optimis  praeftare,  quan¬ 
tum  rerum  omnium  IcientilTimi  ,  &  in  luce  cla- 
riflima  firmiter  incedentes ,  antecellant  femido- 
diis  >  iifque ,  qui  tenebricola  caligine  circumfufi  , 
incerto  errore  vagantur,  tamen  iis* in  ipfis ,  qui¬ 
bus  lupra  Empiricos  maxime  le  efferebant,  adeo 
veritatem  plerolque  non  efle  conlecutos  ,  ut  e- 
jus  inveftigandae  protinus  quafi  obliti  ,  omnem 
vim  ingenii  in  fingendo  fere  confumlerint,  & 
opinionibus  tantum  in  re  tam  leria  pugnave¬ 
rint  ,  graviter  ab  Empiricis  ,  nec  immerito  ac- 
cufantur. 

Redte  quidem  illi  Veri  Medici  nomen  mereri 
affirmarunt  ,  qui  ,  quid  proprie  morbos  faciat, 
non  ignoraverit  ,  eofque  ex  fuis  caulfis  plene 
cognoverit ;  Sc  cum  cauflae  proximae  morborum 
plerumque  in  obfcuro  fint  pofitae ,  morbusque 
tantummodo  fit  quidam  a  fanitate  receflfus ,  jam 

ante  omnia  fanitatem  ,  caufTafque  ,  quae  fecun¬ 
dam  valetudinem  efficiant  ,  penitus  effe  intelli- 
gendas  j  ut  enim  rcdum  fit  indes  fui  &  obli¬ 
qui,  ita  &  fanitatem  eff@  fui  &  morborum. 
Principium  itaque  Termonis  in  Medicina  effe  de¬ 
bere  naturam  humanam  ,  cognofcendum  efle 
prius  totum  humanum  corpus  in  conditione  fua 
perfedtiffima ,  inquirendum  in  rationem  fun&io- 
num  ejus  ,  nullamque  a  Tano  exerceri  folitam 
adtionem  occurrere  debere  ,  cujus  cauffae  Medi¬ 
co  perfedte  cognitae  non  fuerint.  Quibus  fane 
cum  nihii  verius  dicere  potuerint ,  &  falutarius , 
tamen  in  explicandis  fanitatis  ,  fundtionumque 
ejus  cauffis  ,  tantum  abeft ,  quidquam  commodi 
utilitatisque  rei  medicae  plerofque  attuliffe  ,  ut 
magnam  partem  omne  fuum  ftudium  in  eo  po- 
fuiffe  videantur  ,  ut  &  temere  fingendo  tenebras 
ei  offunderent  denfiffimas  ,  &  inter  Te  tantopere 
diffenuendo  ,  omnem  defperandi  veritatem  in¬ 
jicerent  fufpicionem.  Etenim  plurimos  tam  e- 
gregie  in  his  fe  geffifTe  deprehendimus  ,  ut  o- 
mnem  protinus  ex  Medicina  rationem  profcri- 
bendam  ,  &  cum  abfque  hujus  ope  nui  a  aitio 
intelligi  queat  ,  harum  indaginem  ,  ut  quae  in- 
comprehenfibiles  natura  fint ,  lupervacaneam  effe, 

cum  Veteribus  Empiricis  cenferemns  ,  nifi  haec 
oon  rationis  ,  led  ratione  maie  utentium,  vitio 
in  Medicinam  irrepfifle  inter  intelligentes  fatis 
conflaret. 

Quam  vero  putatis  A.  H.  tot  erronearum  o- 
pinionum  ,  tot  inter  laudatiffimos  viros  diflen- 
fionum  praecipuam  fuifle  cauflam  ?  fane  fi  quis 
penitus  introfpicere  ,  &  id  quod  res  eft  dicere 
voluerit ,  fateri  mecum  cogetur ,  majorem  non 
repperiri ,  quam  quod  partium  fabricam  ,  per 
anatomicam  exercitationem  cognofcendam ,  pro 
unico  fuorum  ratiociniorum  fundamento  ubique 
non  aflumpferint ,  led  accuratam  earum  cogni¬ 
tionem  vel  ut  parvi  momenti  negligentes  ,  vel 
ut  fupervacaneam  Ipernentes  ,  vel  denique  la¬ 
tentem  non  attingentes ,  vagis  tantum  ratioci¬ 
niis  eunda  impleverint.  Quum  enim  quaelibet 
in  humano  corpore  adtio  fimpliciter  iit  certa 
quaedam  &  definita  motus  exercitatio  ,  a  fabri¬ 
ca  partis,  quae  eam  exercet,  tanquam  a  caufla 
pendens ,  perlpicuum  eft ,  ut  effedus ,  qui  fen- 
fibus  noftris  deprehenduntur  ,  penitus  intelligan- 
tur  ,  in  latentem  eorum  cauffam  ,  nempe  par¬ 
tium  firmarum  &  fluidarum  fabricam  atque  in¬ 
dolem  efle  inquirendum j  ad  haec  enim,  integre 

prius  perfpe&a ,  fi  applicentur  leges  phyficae 
&  mechanicae  univerfales ,  atque  fingularia  in 
quavis  parte  obfervata  ,  cafte  &  caute  ratioci¬ 
nando  ad  caufifarum  cognitionem  haud  adeo 
difficulter  perveniri.  Et  uti  hanc  optimam  & 
unam  effe  viam  Sapientis  cogitata  ratio  docet, 
ita  etiam  omnium  aetatum  &  temporum  expe¬ 
rientia  ipfa  re  eam  comprobavit.  Nam  quoties 
Medici  et  Philofophi  ex  datis  iis  ,  quae  Anato¬ 
nae  evidenter  demonftrat ,  legitime  ratiocinati 
fuerunt ,  toties  quoque  ea  in  medium  protulere , 
quae  bona  et  vera  efle ,  non  tantum  eorum  per- 
fpicuitas  ,  fed  ipfe  etiam  immutabilitas  aperte 
indicant.  Ubi  vero  partium  ftruCturae  indagi¬ 
nem  praetermilerunt ,  vel  quam  affequi  nullo 
modo  poterant ,  ingenio  luo  excogitare  et  iup- 
piere  conati  funt ,  mille  ftatim  erroribus  obno¬ 
xii  faCti  ,  oblcura  ,  dubia  ,  pleraque  falfiffima 
memoriae  prodidere.  Quae  etfi  primo  aliquam 
prae  fe  ferrent  veri  fpeciem  ,  et  ,  quod  faepe  a 
magni  nominis  viris  profecta  eflent  ,  ab  indo¬ 
ctis  et  imperitis  approbarentur ,  tamen  cum 
nullo  certo  fundamento  ,  fed  fola  tantum  auCto- 
ritate  ,  niterentur ,  nequaquam  ftabilia  et  certa 
permanfere  ,  nec  confirmata  fiint  diuturnitate 

temporum  ,  vitiavitque  tantum  veritatem  haec 
figmentorum  colluvies ,  donec  Anatome  diligen¬ 
tius  exculta  latentes  errores  prodidit  ,  &  nudam 
manifeftavit  veritatem. 

Et  ne  cuipiam  veftrum  nimium  in  his  dixide 
videar  ,  circumferamus  quaelo  mentis  oculos  ad 
ea  ,  quae  de  vita  humani  corporis  in  fcriptis  re¬ 
liquerunt  veteres.  ExfpeCtatis ,  fcio ,  aliquid  hic 
certi  &  perfpicui  ,  cum  absque  vita  nulla  ede 
pofltt  (an itas  ,  nullaque  in  corpore  aCtio  exer¬ 
ceatur,  fed  omnia  quiefcant,  cum  hanc  ante  o- 
mnia  in  fano  &  aegroto  aeftimare  &  moderari, 
ejus  vim  &  robur  ex  cauffis  luis  cognofcere  de¬ 
beat  Medicus  ,  ut  nunc  vires  languenti  addere, 
nunc  ferocienti  commode  demere  queat  ; -  cum 
denique  fola  fit,  quae  corpori  applicata ,  vel  in- 
gefta,  five  alimentorum ,  five  medicamentorum, 
live  venenorum  titulo  aCtuofa  reddat.  Quid 
vero  eam  proprie  ede ,  &  a  quibus  tandem  cauf¬ 
fis  eam  pendere  crediderunt  ?  nempe  ante  felicia 
illa  Harvaei  tempora  vix  aliam  ejus  agnoverunt 
caufiam  praeter  nativum  illud,  adeo  decanta¬ 
tum,  calidum,  Nam  cum  reCte  dicerent  vitam 
hominis  efle  conjunctionem  animae  &  corporis, 
ut  caudam  hujus  conjunctionis,  quatenus  a  cor¬ 
pore 

pore  pendet ,  id  eft  vitam  corpoream  ,  indica¬ 
rent  &  explicarent ,  eam  uno  calore  nativo  con¬ 
tineri  affirmarunt  ,  qui  licet  lingulis  partibus  a 
principio  fuerit  inditus  ,  in  corde  tamen  inpri- 
mis  niduletur  &  abundet ,  &  maxime  in  finiftro 
ejus  ventriculo  excoquatur  :  &  ne  difflatus  ,  aut 
confumtus  aliquando  extingueretur ,  fanguinem 
&  vaporem  fanguinis  ,  tanquam  materiam  & 
pabulum  ,  a  dextro  cordis  finu  fuppeditari ,  qui 
in  corde  a  perenni  ejus  motu  elaboratus  ,  cali¬ 
dior  tenuiorque  fa&us,  caloris  nativi  fiat  vehi¬ 
culum  ,  quo  ille  exceptus  e  corde  velut  e  fonte 
in  omnes  corporis  partes  diffundatur.  Hoc  erat 
inftrumentum  ,  cujus  ope  anima  fuas  exerceret 
facultates ,  cujus  quamdiu  fcintillula  in  corpore 
fuperefiet  ,  tam  diu  vita  perennaret  ,  quam 
primum  vero  integre  eflet  extindtum  ,  jam  mors 
adeffet  :  &  cum  in  corde  potiffimum  reconda¬ 
tur,  id  propterea  primum  vivere,  poftreroumque 
mori  j  &quae,  paululum  ab  his  diverfa  ,  huc 
tamen  fere  recidentia  ,  alii  alia  pulchre  excogi¬ 
taverunt.  Intelligitis  vero  A.  H.  egregios  hu¬ 
jus  fententiae  auctores  infeparabilem  quidem  a 
vita  effectum  optime  agnovifle ,  ejus  tamen  8c 
vitae  caudas  minime  efle  adfecutos  fed  ipfum 

adluolae  vitae  effedum  ,  calorem,  pro  effi¬ 
ciente  eam  habuifle  caulfa.  At  laterent  haec  o- 
mnia  cralfis  adhuc  occultata  &  circumfufa  tene¬ 
bris,  nili  fubindicati  aServeto,  Columbo,  Cae- 
falpino  ,  experimentis  autem  plenilfime  ab  Illu- 
ftri  Harvaeo  confirmati  fanguinis  circuitus  ope 
lucem  in  his  relpexilfimus.  Nunc  enim  multis 
et  firmiffimis  argumentis ,  quae  tam  ipfa  par¬ 
tium  fabrica  ,  quam  anatomica  experimenta 
plurima  fuppeditarunt  ,  corporis  noftri  vitam 
in  perenni  ifto  humorum  circuitu  tantum  con- 
fiftere  ,  folertes  nos  docuerunt  Anatomici. 

Quoniam  ergo  anatomicis  inventis  haec  tan¬ 
tum  accepta  ferenda  efie  ratione  utentes 'tam  ma- 
nifelle  didicerint ,  exiftimatis  procul  dubio  ,  et 
jure  profedo  ,  eos,  in  hujus  circuitus  cauffis 
eruendis,  Anatomen  ducem  ubique  fuille  lecu- 
tos  ,  neque  extra  chorum,  uti  ajunt.,  falcalfe. 
Sed  quam  facile  ,  quam  cito  ,  fidilfimum  hunc 
dudorem  delerentes ,  de  reda  declinarunt  via , 
&  vagis  indulgentes -  ratiociniis  ,  fuo  quaevis 
finxerunt  arbitrio  ?  Quid  enim  ?  Hic  carnem 
cordis  in  luis  poris  continere  aliquem  fine  lu¬ 
mine  ignem  Icribit ,  qui  languinis  guttulam , 
in  ventriculos  cadentem  calfaciar ,  .attenuet ,  luo 

fervore  dilatet  ,  &  expanlb  corde  erumpere  co¬ 
gar*  Ille  ad  exemplum  laetis  ,  ad  ignem  inca- 
lefcentis ,  fanguinem  io  cor  iilapfum  ,  ab  inna¬ 
to  cordi  ,  &  perpetuata  effervelcentia  conlerva- 
to  ,  igne  accendi  ,  rarefcere  ,  cordis  parietes , 
quoad  fieri  podit ,  expandere,  donec  moledatum 
fele  contrahat  ,  arCtet  cava  ,  &  contentum  fan- 
guinem  expellat.  Et  cum  plerique  caulTas  cir- 
cumduCtionis  humorum  non  in  lingulari  qua¬ 
dam  cordis  &  valorum  vi  &  actione,  fed  in  ipfius 
fanguinis  intedino  motu  fermentationis  vel  ef- 
fervelcentiae  indar  impetum  faciente  ,  quaere*- 
rent  ,  faCtum  ut  eam  vel  ab  utriusque  fanguinis 
ad  cor  adfcendentis  ,  defcendentisque  ,  hujus 
bilem  alcalinam  ,  ut  putabant  ,  illius  lympham 
&  fuccum  pancreaticum  acidum  ,  advehentis  , 
mifcela ,  vel  allato  per  venam  emulgentem  aut 
cavam  ,  in  caplis  atrabiliariis  elaborato  fermen¬ 
to,  vel  in  splo  corde  a  (anguine  ,  inter  ejus  co¬ 
lumnas  haerente  &  acelcente  ,  produCto ,  vel  a 
fanguine  lale  ,  -fulphure  ,  Ipiritibus  condante , 
fponte  fua  turgelcente  ,  fermento  nitro-lulphu- 
reo  ,  quod  in  cordis  parietibus  collocetur ,  oc¬ 
currente,  excitari,  &  promoveri  exdimaverint , 
&  poderis  luis  perluadere  voluerint,  ita  her- 

cie,  ut  caeteros  fileatn  ,  ratiocinati  funt  optimi 
3c  eelebratidimi  in  arte  medica  Viri  -}  &  vivunt 
adhuc  ,  qui  teftari  queant  ,  quam  avide  haec 
lingula  Tuis  temporibus  exceperint ,  quantopere 
ea  probaverint,  &  admirati  fuerint,  praecepto* 
rum  auctoritate  facile  abrepti  j  quae  tamen, 
cum  anatomicis  demonftratis  non  inniterentur, 
diu  non  viguerunt ,  fed  ita  fubito  eviluerunt  ,  ut 
fabulis  infultis  ,  &  quae  ne  audiri  quidem  me¬ 
reantur  ,  hodie  annumerentur.  Poftquam  enim 
egregius  Borellus  ,  in  vivi  cervi  fubito  aperti  II- 
niftrum  cordis  linum  thermometro  immiflo, 
majorem  ibi  ,  quam  in  reliquis  vifceribus  ,  ca¬ 
lorem  non  obfervari  demonftravit ,  Veftalis  il¬ 
le  &  Vitalis  cordis  ignis  ,  tanti  in  corpore  mo¬ 
tus  audior  ,  refrigeratus  fubito  effc  atque  extinc- 
tus.  Poftquam  Harvaeus ,  Wallaeus,  Lowerus, 
aliique,  captis  &  iteratis  in  vivis  animalibus  ex¬ 
perimentis,  evicerunt,  fanguinem  fponte  fua  nec 
fermentari,  nec  fervere,  nec  ebullire  ,  rarefcere, 
quatenus  ea  fenfibus  noftris  queant  deprehendi  , 
funditus  fimul  everterunt  ,  quidquid  de  horum 
motuum  natura  ,  origine  ,  perennatione  &  infi- 
gnibus  effedtis ,  tam  Ipeciole  excogitaverant. 
Meliora  longe  ,  immo  vero  certifiima  nos  do¬ 
cuerunt 

cuerunt  Sc  fabricae  cordis  vaforumque  curata 
contemplatio  ,  &  fedula  vivorum  animalium  in- 
fpedio:  nullum  fanguini  ,  nifi  quatenus  in  cava 
flaccida  cordis  irruens  ea  mole  fua  irritat  ,  om- 

«r  ^ 

nem  contradili  vi  finuum  ,  auricularum  ,  cor¬ 
dis  &  fimplici  aliarum  partium  preflioni  debeii 
humorum  motum  &  impetum  ;  nec  aliam  ede 
caudam ,  quae  humorum  motum  perennare  fa¬ 
ciat,  praeterquam  mirabilem  illam  cordis  &  cae- 
terorum  vaforum  ,  ut  ita  loquar  ,  proprietatem , 
qua  certa  lege  ,  certis  temporibus  modo  refolu- 
ta  ,  quafi  flacceicendo  ,  apta  evadant  in  cavis 
fu  is  ampliatis  preflos  a  vicinis  humores  excipe¬ 
re  ,*  modo  fefe  contrahendo  ,  cava  ardent ,  Sc 
excepta ,  vi  quadam  ,  in  continuata  vafa  expel¬ 
lant.  Prius  tantum  ede  eftedum  ,  qui  a  ceda- 
tione  caudarum  contrahentium  pendeat  ,  pofte- 
rius  autem  necedario  requirere  &  legitimorum 
humorum  in  cava  influxum  ,  Sc  (anguinis  arte- 
riofi  per  arteriolas  minimas  in  villos  contradi- 
les  motum  ,  &  fu  per  additam  quandam  a  cere¬ 
bello  per  nervos  efficaciam.  Inde  exhauftum  fati- 
guinem  animal  mori  quieicente  machina  ,  aere 
vel  tepida  per  venam  cavam  ,  aut  dudum  tho¬ 
racicum  in  mortuo  verius  cor  adacto,  motum  ejus 

faepe  refufcitari  ,  inde,  fublata  quocunque  mo¬ 
do  cerebelli  cum  corde  communicatione,  motum 
cordis  lubito  ceflfare.  Cum  tamen  reledum  de 
corpore ,  omnique  orbatum  (anguine  corculum , 
immo  minutim  conici  ITum  ,  aliquamdiu  violen¬ 
ter  (e  ipfum  moveat,  &,  poftquam  jam  quievit, 
acus  cufpide  ftimulatum  motus  repetat ,  conti¬ 
nuet  ,  fubfiliat ,  non  omnia  fimplicibus  illis  me¬ 
chanicis  caulfis  adfcribenda ,  led  elbe  adhuc  aliam 
latentem  ,  per  fola  iterum  experimenta  animad¬ 
verterunt  caftilfimi  in  Philolbphis. 

Uti  vero  fingentium  licentia  ,  &  audoritate 
deprefta  veritas  Anatomes  cultu  in  his  facile  e- 
merfit  ,  fic  &  in  caeteris  humani  corporis  adio- 
nibus  omnibus  evenifie  ,  &  quotidie  evenire  nul¬ 
lo  negotio  oftenderem  ,  nifi  diffufa  longe  late» 
que  materies  ,  &  hujus  loci  ratio  in  principibus 
fubfiftendum  efie  juberet.  Quare  lubet  paullifper 
excutere ,  quam  miras  Anatomes  excultoribus 
gratias  memori  mente  perlolvere  debeamus, 
quod  in  explicanda  cibi  potuique  concodione, 
&  in  aflignanda  eorundem  per  corpus  diftribu- 
tione  ,  figmenta  explodere  ,  3c  nudam  nobis  & 
polleris  ante  oculos  ponere  voluerint  veritatem. 
Adio  nulla  efl:  ,  de  qua  tantopere  non  Iblum 
prifci  Medici  ,  fed  etiam  recentes  dilTentiant. 

EraAftratum  atteri  cibum  in  ventre ,  Pliftonicum 
putrefcere,  Hippocratem  per  caiorem  concoqui, 
Afclepiadem  crudam  materiem ,  Acur  affumta  efl: , 
in  corpus  omne  dividi  ,  contendifle  &  luis  per- 
luaAlfe  ledatoribus ,  Celfus  audor  eft.  In  quo¬ 
rum  Angulorum  propemodum  lentendam  non¬ 
nullos  quidem  recentiorum  ivifTe  ,  alios  vero  fer- 
mentationis ,  effervefcentiae  ,  archaei ,  extradio- 
nis , , acidi  lolventis  ,  &  his  Amiiium  ope ,  con- 
codionem  peragi  voluilTe  ,  apparet  ex  (criptis. 
Verum  noftrae  aetatis  Anatomicorum  induftria 
Angula  ifta  tum  penitus  refutavit  ,  tum  etiam 
multum  correxit.  Ne  vero  dicam  verboAus  de 
calore ,  hic  non  majori  ,  quam  alibi  in  corporis 
vilceribus  ,  de  archaeo  nihil  omnino  explicante, 
de  acido  folvente  in  ventriculo  neque  reperiundo, 
neque  alibi  ut  in  liene  elaborato ,  &  in  eum  de¬ 
lato  ,  de  fermentatione  ,  cujus  nulla  in  fano  hic 
loci  oblervantur  phoenomena  ,  effedulque  ,  de 
excitantibus  eam  &  promoventibus  fermentis, 
vel  in  acido  Angulari  &  vitali  ,  nativo  ventri¬ 
culo  ,  vel  in  principio  quodam  interno  ventri¬ 
culo  congenito  &  inAto  ,  vel  in  praecedentis  co- 
dionis  relliquiis  ,  vel  in  bile  ,  faliva  ,  humore 
gaftrico  ,  pancreatico  acidis  fruftra  quaerendis, 

de  iifdem  a  liene  infpirandis  ,  &  ad  flomachum 
per  vias  aut  nunquam  demonftratas ,  aut  huic 
operi  ineptas  ,  deferendis,  ne  inquam  de  his, 
quae  dudum  explofa  funt  et  ejedta  ,  prolixius 
differendo  ,  veftra  abutar  patientia ,  confidere¬ 
mus  ,  quaefo  ,  paullo  attentius ,  quid  nobis  et 
porteris  perfuadere  voluerint ,  qui  ex  data  fabri¬ 
ca  partium  ratiocinandum  inprimis  prae  (e  tu¬ 
lerunt  ,  et  quam  cenforie  in  hos  etiam  animad¬ 
verterit  Anatome.  Eos  volo  laude  digniffimos 
viros ,  qui  omnem  noftrae  machinae  in  aflumta 
effe&um  in  fola  laevigatione  et  tritura  pofuerint. 
Quam  appofite  ,  quam  vere  dixerunt  elfe  ali¬ 
quam  in  prima  concoftione  perficienda  firma¬ 
rum  partium  vim  et  efficaciam.  Quam  legiti¬ 
me  ratiocinati  funt  ,  ubi  ventriculum  et  intefti- 
na  ,  quod  fibris  mufcularibus  certo  ordine  pofi- 
tis  manifefte  fint  praedita  ,  habere  fuam  lon¬ 
gitudinem  et  latitudinem  minuendi  potentiam 
afleruerunt  ,  quo  fiat,  ut  cava ,  quibus  circum¬ 
ponuntur  ,  anguftare  ,  et  premere  in  iis  queant 
contenta.  Quam  vere  affirmarunt  ,  hinc  non 
premi  modo  hmpliciter  ingerta  ,  fed  utcunque 
etiam  teri  et  propeiii,  quod*  haec  contradtio  non 
fimplex  tantum  ,  fed  vermicularis  ,  fed  fucceffi- 

va  in  vivis  animalibus  fuerit  deprehenfa.  Quam 
pulchre  animadverterunt ,  haec  cum  primis  .juvare 
alternam  &  validam  imi  ventris  ,  &  fepti  medii 
in  contenta  abdominis  aCtionem ,  qua ,  quamdiu 
vitae  tantillum  fuperfit ,  prematur  lemper  maxi¬ 
me  &  comprimatur  ventriculus.  Haec  fane  o- 
mnia  tam  vera  funt  ,  ut  ,  qui  dubitare  poffit , 
non  inveniatur.  Verum  ubi  hanc  firmarum  par¬ 
tium  aCtionem  ad  totum  concoctionis  negotium 
conficiendum  fere  fufficere  fibi  perfualerunt ,  & 
earum  potentiam  ingentem  efle  annifi  funt  de- 
monftrare ,  ideo  tantum,  quod  eas  in  iplo  homi¬ 
ne  accurate  contemplari  ,  ibique  earum  robur 
attente  ponderare  neglexerint ,  haud  mediocri¬ 
bus  erroribus  fadti  funt  obnoxii.  Quis  in  ana¬ 
tomicis  paullo  exercitatior  credat  mufculos  agere 
in  ratione  fui  ponderis  ■?  Quis  ex  hoc  principio 
ingentem  abdominis  mufculorum  &  diaphrag¬ 
matis  vim  facile  &  vere  determinaverit  >  Et  li¬ 
cet  hoc  fieri  polle  detur  ,  quis  ad  cognolcendum 
fibrarum  ventriculi  mulcularium  pondus  totum 
recentem  ponderaverit  ventriculum  ?  quem  ex 
anatomicis  confiat  longe  minimam  luae  molis 
8c  gravitatis  partem  mulculofae  fabricae  ,  maxi¬ 
mam  vero  membranis,  vafis,  humoribusque  va- 
■  /  riis 

riis  debere.  Quis  obfccro  ,  qui  femel  vidit  8c 
attente  confideravit  mufculares  ventriculi  huma¬ 
ni  fibras ,  tam  paucas ,  tam  tenues  ,  qui  tantam 
iis  vim  efle  putet  tribuendam  ?  quae  vel  qua¬ 
drupla  potentiae  naturalis  cordis  fit  habenda. 
Quis,  qui  in  viventi  animali  cordis  et  ventriculi 
vires  fenfibus  fuis  externis  exploraverit ,  has  in¬ 
ter  fe  comparandas  effe  judicet? 

Ut  vero  tanto  haec  redderent  verifimiliora  , 
in  auxilium  vocarunt,  quae  pulchre  fane  in  aliis 
animalibus  notaverant  ,  et  validos  eorum  ven¬ 
triculos  non  modo  ,  fed  ipfi»  ,  ex  quibus  eorum 
robur  pofiit  aeftimari ,  adduxerunt  experimenta. 
Nec  equidem  nego  commodi  ,  utilitatisque  plu¬ 
rimum  comparatam  habere  Anatomen  ,  fi  mo¬ 
do  rite  inftituatur  ,  et  cafte  cauteque  ad  hominis 
conftru&ionem  transferatur  j  in  hoc  tamen  ipfo 
exemplo  facile  erit  demonfirare ,  quantum  faepe 
veri  quadam  /pecie  poffit  imponere,  et  quantum 
ei  ipia  accurata  humanarum  partium  connderario 
merito  fit  anteponenda.  Vaiidiffimis,  et  ad  teren¬ 
dum  lacerandumque  quafi  fadlis  ventriculis  non¬ 
nulla  et  certa  quidem  animalia  a  natura  efie  in- 
ftrudta  per  Anatomen  edocemur  ,  eorum  quo¬ 
que  in  terendis  et  comminuendis  insieftis  vim 

efle  ingentem  .docent  obfervata.  At  eademne 
vis  humano  ventriculo  erit  adfcribenda  ,  quae 
Bovino  ,  quae  Gallinaceo  ,  quae  pifcium  quo- 
rundam  ?  Gonferendusne  ille  erit  cum  primis 
illis  bovini  generis  ventriculis  ,  qui  in  interna 
fede  ,  qua  ingefta  refpiciunt ,  tam  duri  et  his¬ 
pidi  funt  ,  apicibusque  acerrimis  eredis  undi¬ 
que  adeo  rigent  ?  Conferendusne  erit  cum  ven¬ 
triculis'  volucrum  ,  quibus  rugofi  plerumque , 
cornei  quafi  ,  alperique  intus  funt  ,  quibus  vali- 
diflimis  ,  ingentibusque  mufculis  cingi  (olent, 
quorumque  tanta  eft  in  parvum  ventriculum  po¬ 
tentia  ,  ut  latera  ad  fe  invicem  adducere  ,  to¬ 
tumque  cavum  mire  anguftare  et  fere  integre 
abolere  queant.  Conferendusne  cum  ventriculo 
Gryllotalpae  ,  corneo ,  dentato,  cura  ventriculo 
Aftaci ,  Mugilis  &  (imilium  ?  An  quia  hi  Sc  cal- 
lofitate  &  aiperitate  &  circumpofitorum  mufcu- 
lorum  mole  &  robore  ingentem  vim  poflunc  e- 
xercere,  eadem  humano  ventriculo  erit  tribuen¬ 
da?  Cur  ergo  ille  amplus  eft  &  valde  extenfilis, 
femperque  flaccidus  ?  Cur  non  denfa  fortiflimo- 
rum  mufculqrum  ferie ,  (ed  paucis  &  tenuibus 
fibris  eft  praeditus  ,  quae  nec  cavum  ejus  un¬ 
quam  penitus  abolere,  nec  tantarum  virium  au- 

flores  efTe  queant?  Cur  ille  mollis  adeo  tenerque 
intus  oblervatur  ,  fuperficie  per  fe  mehercuie  ad 
terendum  8c  radendum  ineptiffima  ,  &  molli  iri- 
fuper ,  motumque  abforbente  muco  fatis  femper 
incruftata.  Docere  profe&o  eos  haec  omnia 
poterant  ,  longe  alia  ab  humano  ,  quam  ab  il¬ 
lorum  animalium  ventriculis  fperanda  effe  &  ex- 
ipedanda ;  &  licet  in  animalibus  infignes  obler- 
ventur  effedus  ,  eos  tamen  in  homine  fruftra 
quaeri.  Ea  fit  ventriculi  vaccae  potentia  ,  ut 
acus  &  clavos  minores  fados  &  politos  in  eo 
reppererit  Celeberrimus  Wepferus;  ea  gallinacei, 
ut  nuces  avellanas  duriflimas  in  pollinem  redegerit, 
audtore  Inclyto  Boreiio ,  ut  aerea  ,  argenteaque 
numismata  convoluta  ,  poft  aliquot  dierum  in 
eorum  ventriculis  moram,  &  pondere  imminu¬ 
ta  ,  &  convexa  fuperficie  infigniter  attrita,  con¬ 
cava  interim  immutata  deprehenderint ;  ea  ven¬ 
triculi  ftruthionis ,  ut  ingeftae  monetae  litteras 
deleverit  ,  totamque  attenuaverit  $  ea  anatum 
ventriculi ,  ut  eum  glandium  corticem  in  pulve¬ 
rem  mutafle  obfervaverit  UiuftriffimuS  Brunnerus. 
Eademne  propterea  humanum  pofle  concludes?. 
Contraria  his  lentimus, imrao  Icimus,  qui  atten¬ 
dimus  ,  quemadmodum  fic  fadis  ventriculis  ad 

alimenta  ,  quibus  utuntur  ,  cruda  ,  duraque  & 
afpera  ifta  indigeant  animalia  ,  lic  mollem  tan¬ 
tummodo  &  debilem  hominis  ventriculum  mol¬ 
libus  ,  teneris  ,  fuccolis  ,  &  praeparatis  plerum¬ 
que  cibis  ,  quos  aflumere  folet ,  latis  fufficere. 
Quod  tanto  certius  credimus ,  poftquam  captis 
experimentis  didicimus  lolas  tantum  fluidas,  (de¬ 
colas,  molles,  &  facile  deterendas ,  &  in  liqui¬ 
dis  noftris  folvendas  alimentorum  partes  ,  chylo 
materiem  praebere  ;  coeteras  vero  ,  quae  pauilo 
majori  cohaereant  nixu ,  a  viribus  machinae  no- 
ftrae  non  fuperari  ,  led  omni  orbatas  facile  folu- 
bili  integras  quafi  e  corpore  ejici  ,  atque  exter¬ 
minari.  Utinam  ,  qui  de  cibi  potufque  conco¬ 
ctione  Icriplerunt  ,  accuratius  perpendiffent  inti¬ 
mam  ventriculi  humani  fabricam  ,  ejusque  in 
corpore  polituram  &  connexionem  !  mirabile 
inveniflent  conceptaculum  ,  quod  &  calore  fuo 
blando  digerat  optime  ingefta  ,  inteftinosque  in 
iis  lufcitet  motus  ,  &  ex  millenis  arteriolis  fiftu- 
lis  ,  in  cavum  ejus  pendulis  lecretum  ab  arte- 
riofo  ,  per  arterias  majores  copiohflimas  allato, 
fanguine  ,  humorem  tenuem  ,  blandum  ,  lapo- 
naceum  ,  copioliflimum ,  tum  &  parciorem  , 
minufque  dilutum  ,  ex  glandulolis  folliculis  , 

perpetuo  ftillet ,  qui  diluendo,  macerando,  (bl- 
vendo,  mifcendoque  fimpliciter  infignem  affum- 
tis  inducant  mutationem.  AnimadvertifTenc 
blandam  ejus  fibrarum  motricium  contractio¬ 
nem  ,  peregrina  et  naturales  illos  humores  ad  fe 
mutuo  determinare  ,  mifcere  intimius  non  fb- 
lum  ,  fed  fimul  etiam  urgere  ,  premere  ,  com¬ 
primere  ,  atterere  ea  ,  quae  tanta  in  eo  hae¬ 
reant  copia  ,  ut  extendendo  vim  fibris  poflint 
inferre  :  haecque  omnia  maxime  juvari  refpira- 
tionis  in  ventriculum  efficacia.  Hanc  fibi  le¬ 
gem  dicere  fi  voluiflent  ratiocinantes  ,  tot  opi¬ 
nionum  commenta  necefle  non  fuiffet  ,  ut  de¬ 
leret  Anatome. 

Sed  vix  fidem  Vobis  A.  H.  faciet  oratio  mea, 
cum  difputabit,  quam  parum  firmis  fundamen¬ 
tis  maximae  faepe  innitantur  auCtorum  hypo- 
thefes ,  tum  in  explicandis  humani  corporis  fun¬ 
ctionibus  ,  tum  in  faciunda  Medicina.  Crede- 
retisne  ,  fuccum  pancreaticum ,  quem  fe  nun¬ 
quam  vidifte,  aut  examinafle  alibi  fatentur ,  tan- 
quam  unum  ex  primariis  Medicinae  fundamen¬ 
tis  agnovifte  et  tradidifle  fama  Celeberrimos  Me¬ 
dicos  ,  eo  quod  acidum  tantum  fuerint  opinati , 
nifi  id  fcriptis  mandatum  omnibus  reliquiflent 

admirandum.  Et  quod  majorem  faciat  admira¬ 
tionem  ,  quis  facile  adduceretur  ,  ut  crederet, 
tam  difficulter  iemel  iniitam  ex  animis  hominum 
evelli  opinionem  ,  ut  ipfis  fuis  fenfibus  uti  ne- 
iciverint  ,  nifi  ipfi  anatomici ,  praeceptorum  en- 
comiis  ad  inveftigandum  incitati  ,  quem  tandem 
invenerant  pancreaticum  fuccum  ,  talem  re  vera 
ie  invenifle  ,  qualem  ab  iis  depraedicari  audie¬ 
rant ,  credidiffent  &  memoriae  prodidiiTent;  quo¬ 
rum  tandem  errorem  Bohnii  ,  Brunneri ,  Nuc- 
kii  &  quotidiana  experimenta  manifefte  adeo 
coarguerunt. 

1  Si  jam  circumipiciamus  paullifper  mentibus 
'  noftris  vias  ,  per  quas  confedum  ex  ailumtis 
chylum  in  corpus  omne  dividi  cenfuerunt  ,  ex¬ 
purgatos  iterum  per  Anatomen  errores  depre¬ 
hendimus.  Veteres  exiftimaile  icimus ,  iecretum 
&  depuratum  ab  aridioribus  recrementis  chy¬ 
lum  e  ventre  &  inteftinis  ,  velut  e  promptuaria 
cella  ,  per  patula  venarum  meieraicarum  oicula 
ingredi ,  &  hinc  ad  jecoris  portas  ,  tanquam  ad 
communem  codionis  &  fanguificationis  offici¬ 
nam  deferri  ,  &  traduci.  Hancque  unam  viam 
agnoverunt ,  per  quam  tanta  chyli  copia  rape- 
xetur  ,  uique  dum  a  Caiparo  Aiellio  ,  vivum 

forte  canem  incidente  ,  &  longe  aliis  intento  » 
lingularia  hic  invenirentur  venola  vafa ,  cjuae  na¬ 
turaliter  nullum  unquam  fanguinem ,  fed  aliquot 
a  paftu  horis  labteum  veherent  liquidum  ,  idque 
omne  ad  mefenterii  deferrent  centrum.  Hic  • 
cum  fubfifteret  ,  nec  ab  Anatome  porro  lucis 
quidquam  acciperet  ,  &  menti  nimis  alte  infixa 
eftet  chyli  ad  hepar  pro  fanguificatione  tradu¬ 
cendi  putata  neceffitas ,  inde  iterum  omnem  ad 
hepar  tranfire  putavit.  Has  rurfum  Pecquetum 
vidimus  difcufliffe  tenebras  ,  quum  ladteum  hu¬ 
morem  ex  omnibus  illis  vafis  in  commune  rece¬ 
ptaculum  effundi  ,  &  inde  per  fingularem  cana»* 
lem  in  venam  fubclaviam  ftiltari  demonftravit. 

Sed  quid  haec  omnia  fufe  lateque  mea  difpu- 
tat  oratio  ,  quum  teftatum  facere  queant  ple¬ 
raque  omnia  recentiorum  (cripta  ,  quantum  de- 
merla  fingentium  temeritate  Phyfiologia  medica  • 
Anatomes  cultu  emerferit.  Nonne  e  renibus  fer¬ 
menta  ftercorea  ,  putrefadtiva  ,  lixivialia  ejecit 
Anatome  ?  Nonne  ,  ante  perfpebtam  pancreatis 
fabricam ,  &  connexionem ,  erat  tantum  arteria¬ 
rum  &  venarum  fuftentaculum  ,  emun&orium 
hepatis  8c  lienis ,  vel  &  lienis  biliaria  quafi  vefi* 
cula  ?  Nonne  pulfiis  arteriarum  fiebant  ab  arte- 

riis  fele  vi  quadam  dilatantibus  &  ad  follium  A- 
rnifitudinem  admittentibus  fanguinem  ?  Nonne 
ante  deteOloS  lacry  malis  glandulae  excretorios 
dudtus ,  lacrymae  oriebantur ,  vel  a  pituita  cere¬ 
bri  per  offis  Iphenoidis ,  aut  ethmoidis ,  aut  A- 
milrum ,  foramina  in  oculos  depluente?  Vidimus-* 
ne  cas  per  nervos  eo  deduci  ,  &  a  vaporibus  ex 
oculis  halantibus  oriri  ?  Quid  dicam  de  aere  na¬ 


ribus  haufto  per  procelfus  mammillares  ad  ven¬ 
triculos  cerebri  tranleunte  ?  De  dura  matre  intra 
calvariam  fua  contradtione  premente  encephalon, 
alteri  cordis  inftar,  leparationis ,  &  diftributionis 
fluidi  nervei  caufa  ?  De  chylo  ad  mammas  ex 
thoracico  dudtu  per  Angulares  canales  rebta  defe¬ 
rendo  ?  De  pineali  glandula  omnium  nervorum 
origine  ?  De  aqua  in  pericardio  naturaliter  in  la¬ 
nis  repperiunda  ?  De  epidermide  ab  humore  rori¬ 
do  ,  lalino  ,  vifcidiufculo  ,  coagulabili  ,  e  vafls 
cutaneis  exfudante  &  vel  a  calore  ,  vel  frigore, 
coagulato  vel  Accato  nafcente  ?  Quae  Angula  8c 
inflnita  ejufmodi  alia  ,  A  fugata  ex  medicorum 
fcholis  anniterer  offendere,  elegantiflima  Wirfun- 
gii,  Graeffii ,  Harvaei ,  Loweri,  Stenonis,  Mal- 
pighii ,  Ruyfchii  &  aliorum  maximae  induftriae 
anatomicorum  inventa  ordine  recenferem?  Quan¬ 
topere 

topere  in  toto  procreationis  negotio  explicando 
difputatum  eft  &  hallucinatum  ,  donec  pofterio- 
ribus  temporibus  Anatome  certiora  demonftravit*  • 
Et  plurima  fane  in  tanta  materiei  ubertate  ani¬ 
mo  meo  adhuc  obverfantur ,  quibus  proditos  8c 
confutatos  per  Anatomen  errores  facile  often- 
derem  ,  nifi  aquam  jam  effluxilfe  animadverte¬ 
rem  ,  &  curo  aliis  artibus  nequeam  ,  ipfa  faltem 
brevitate  hunc  fermonem  commendare  decrevif- 
fem.  Quis  igitur  miretur  obfcurifhmam  mane¬ 
re  partium  fundlionem  ,  quarum  fabrica  penitus 
non  poflit  perfpici  ?  Quis  miretur  thymi  ,  lie¬ 
nis  ,  renum  fuccenturiatorum  ufus  oblcuros  efTe 
&  fere  ignotos ,  quum  fabrica  eorum  ab  Anato¬ 
me  tam  parum  fit  iiluftrata  ?  O  amabilem  ergo 
et  omnibus  medicis  nunquam  fatis  excolendam 
Anatomen  !  fine  qua  in  cognofcenda  vita  et  fa~ 
nitate  humana ,  nihil  unquam  certi  et  perfpicui 
poliunt  adfequi  ,  cujus  dudtu  probabilia  ab  in¬ 
certis,  vera  a  falfis  ubique  facile  diflinguunt.  Fe¬ 
lices  illos  medicos  ,  qui  non  minimam  fuae  in- 
duftriae  partem  in  hoc  fiudio  confumferunt  1 
Felices ,  qui  tales  nancifcuntur  praeceptores  ,  qui 
ex  cognita  fabrica  partium  ad  inrelligendum  a- 
dtionum  earum  exercitium  ,  et  inde  ad  cogno- 

Icenda  carum  impedimenta,  non  praecipiti  cur¬ 
ia  ,  leti  lento  gradu  luos  ducunt  dilcipulos. 

Quam  anatomicae  exercitationis  praedan¬ 
ti  am  &  utilitatem  quum  agnofceretis  Nobilif- 
fimi  &  Ampliflimi  hujus  Academiae  Curatores, 
fapienter  curaviftis  ,  ut  &  in  veftra  Academia 
gnaviter  ei  incumbere  pollet  ftudiola  juventus. 
Et  cum  e  re  ejus  fore  crederetis  ,  ClarilTimum 
Leusdenum  ,  qui  maxima  cum  laude  hanc  Ipar- 
tam  adhuc  fuftinuit,  ad  praxin  medicam  do¬ 
cendam  tranfire  ,  vacuum ,  hac  permutatione , 
ab  eo  relictum  locum  me  inp rimis  implere  vo- 
luiftis.  Quod  quam  prudenter  feceritis ,  meum 
non  eft  dijudicare,  ne  vel  de  me  iplb  nimis 
ample  8c  elate  lentiendo ,  laborare  viderer  ar¬ 
rogantiae  opinione,  vel  li  quid  in  me  fit,  cur 
me  hoc  munere  ornandum  &  augendum  judi¬ 
caveritis  ,  id  verbis  extenuando ,  fim  adverfus 
veftra  judicia  improbe  cnriofus.  In  litteris  8c 
Medicina  natum,  fulceptum,  educatum,  a  Pa¬ 
tre  ad  docendum  inftitutum,  domefticis  exem¬ 
plis  tantopere  incitatum,  in  Celeberrimum  hoc 
fapientiae  Theatrum  me  produxiftis ;  pro  quo 
beneficio  debitas  Vobis  gratesago,  &  ne  Vos, 
Eolque ,  quorum  apud  Vos  tantum  valuit  mei 

commendatio,  fa«fti  aliquando  poeniteat ,  Omnes 
induftriae  meae  nervos  contendam.  Quae  in 
Leydenfi  Academia ,  altera  illa  mea  patria ,  a 
Celebratiffimis  &  omni  mea  laude  majoribus  Vi¬ 
ris  ,  tum  in  univerla  Medicina  ,  tum  in  Ana- 
tome  &  Chirurgia  didici ,  &  quae  propria  in- 
duftria  aflequi  potero,  in  Veftrae  Academiae 
commoda  convertere ,  omni  ftudio ,  &  diligen¬ 
tia  ,  conftantia ,  conabor.  Et  modo  meis  cona¬ 
tibus  favere ,  veftraque  benevolentia  porro  haud 
indignum  me  judicare  velitis  ,  operam  dabo , 
ut ,  fi  veftra  de  me  judicia  penitus  fuftinere  ne¬ 
queam  ,  tamen  aliqua  faltem  ex  parte  respon¬ 
deam  illi  exlpe&ationi ,  quam  [de  me  in  mul¬ 
torum  animis  au&oritas  veftra  concitavit. 

Hoc  etiam  de  publico  bene  merendi  ftudio, 
obfequiis  meis ,  Sc  quo  potero  officiorum  ge¬ 
nere  ,  Vobis ,  Celeberrimi  omnium  artium  &  di- 
fciplinarum  Profefiores ,  me  ingerere  conabor, 
fi  me  in  amicitiam  veftram  recipere,  &  me 
aetate  ufuque  rerum  longe  ftjperiores  veftris 
confiliis  juvare  volueritis  ,  in  perpetuum  me 
Vobis  devincietis. 

Nihil  vero  mihi  erit  gratius,  nihil  acceptius, 
quam  ut  commodis  veftris  infer  viam,  Ornatiffi- 

mi  Juvenes ,  qui  Medicinae  operam  dare  decre¬ 
vi  ftis.  Qua  jucunditate  in  artificiofiffimam  hu¬ 
mani  corporis  fabricam  introlpiciemus !  qua  di¬ 
ligentia  ,  quo  ardore,  abditiflima  ejus  luftrabi- 
mur  penetralia  !  modo  praeeuntem  iequi ,  & 
parandas  vobis  epulas  veftro  conventu  diligen¬ 
ter  celebrare  volueritis,  pabulum  ftudio  &  do- 
dtrinae  veftrae  quotidie  fuppeditabo. 

